અબુધાબી- અંડરવર્લ્ડ ડૉન દાઉદ ઈબ્રાહિમનો શાર્પ શૂટર અને છોટા શકીલનો નજીકના સાથીદાર રાશીદ માલબારીની અબુધાબીથી ધરપકડ કરવામાં આવી છે. રાશીદ માલબારી વર્ષ 2014માં નેપાળના રસ્તે થઈને ભારતમાંથી ભાગી ગયો હતો. રાશીદ માલબારીને છોટા શકીલનો સૌથી નજીકનો અને ખાસ માણસ માનવામાં આવે છે. માહિતી અનુસાર નેપાળના અંડરવર્લ્ડનું કામકાજ રાશીદ માલબારી સંભાળતો હતો. છોટા રાજન ઉપર વર્ષ 2000માં બેંગકોકમાં કરવામાં આવેલા હુમલામાં પણ રાશીદ માલબારી સામેલ હતો. આ હુમલામાં છોટા રાજનને ગોળી વાગી હતી. અને તેનો નજીકનો સાથી રોહિત વર્મા આ હુમલામાં માર્યો ગયો હતો. હુમલા બાદ રાશીદ માલબારી ફરાર થઈ ગયો હતો.